DORA = રખડતું. EMON = આપણે ‘ભાઈ’ લગાડીએ એવું. ડોરેમોન/ડોરિમોન એક જાડો યાંત્રિક-બિલાડો છે, જે ઉપકરણોથી જાદુ કરે. રોબોટ-કેટ. કાર્ટૂન સિરીઝનો હીરો નોબિતા ઘણો વિલક્ષણ છે. આળસુ, જુઠ્ઠો, કામચોર, શિસ્ત કે શિષ્ટાચાર-રીતભાત વગરનો. લગભગ દરેક એપિસોડમાં એણે સ્કૂલનું હોમવર્ક ના જ કર્યું હોય, ઘરકામ કરવું એ ખોટું છે એ ‘ડોરેમોન’નો મુખ્ય સંદેશ છે. નોબિતા રમત-ગમત કે અન્ય કોઈ હોબીમાં પણ ઝીરો છે. તેને કદી પોતાની કોઈ પણ ભૂલ કે નાગાઈ પર પસ્તાવો ના થાય. એને ગર્વ હોય છે કે એ માબાપ – શિક્ષકોને છેતરી શકે છે. ૭-૮ વરસની ઉંમરે એ કાયમ છોકરીઓને પ્રપોઝ કરવાનું વિચારતો હોય. બોલો આ નોબિતા મોટો થઈને શું કરશે? ખરી વાત તો એ છે કે એ કદી મોટો નહીં થાય, કદી સુધરશે નહીં ‘ને સંસારના કોઈ પણ બાળકની મદદે ડોરેમોન જેવું કશું ક્યારેય નહીં આવે.